

**KUIDAS VETERINAAR- JA TOIDUAMETIT OMA TEGEVUSEST TEAVITADA?**



**Kõik, kes avalikul üritusel või muus müügikohas (nt maanteede ääres, tänavatel) toitu müüvad ja/või valmistavad, peavad oma tegevusest eelnevalt olema Veterinaar- ja Toiduametit (edaspidi VTA-d) teavitanud.**

Selleks tuleb esitada majandustegevusteade. Kõige mugavam on seda teha elektroonselt läbi Maaeluministeeriumi kliendiportaali <https://portaal.agri.ee/> või paberkandjal, esitades ürituse toimumise asukohajärgsele VTA piirkonnakeskusele [teisaldatava ajutise toitlustus- ja jaemüügiettevõtte majandustegevusteate](https://vet.agri.ee/static/body/files/2962.2962.Teisaldatava%20ajutise%20toitlustus-%20ja%20jaem%25FC%25FCgiettevotte%20majandustegevusteade%2027.09.2018.doc).

|  |  |  |
| --- | --- | --- |
| **VTA PIIRKONNAKESKUS** | **TELEFONI NR** | **E-MAIL** |
| **Harjumaa keskus** | 658 0420 | info.harju@vet.agri.ee |
| **Hiiumaa – Saaremaa keskus** | 46 22 030 (Hiiumaa)45 31 403 (Saaremaa) | info.hiiu@vet.agri.ee (Hiiumaa)info.saare@vet.agri.ee (Saaremaa) |
| **Jõgevamaa – Tartumaa keskus** | 740 1208 (Tartumaa)77 20200 (Jõgevamaa) | info.tartu@vet.agri.ee (Tartumaa)info.jogeva@vet.agri.ee (Jõgevamaa) |
| **Järvamaa keskus** | 3854520 | info.jarva@vet.agri.ee  |
| **Läänemaa – Raplamaa keskus** | 47 24 795 (Läänemaa)489 2590 (Raplamaa) | info.rapla.lm@vet.agri.ee |
| **Põlvamaa keskus** | 799 4413 | info.polva@vet.agri.ee  |
| **Pärnumaa keskus** | 44 71614 | info.prn@vet.agri.ee  |
| **Valgamaa keskus** | 766 6712 | info.valga@vet.agri.ee |
| **Viljandimaa keskus** | 435 0020 | info.vil@vet.agri.ee  |
| **Virumaa keskus** | 323 2050 (Lääne-Virumaa)33 66774 (Ida-Virumaa) | info.lviru@vet.agri.ee (Lääne-Virumaa)info.iv@vet.agri.ee (Ida-Virumaa) |
| **Võrumaa keskus** | 78 23490 | info.voru@vet.agri.ee  |

Avalikul üritusel toidu müüjate ja valmistajate puhul on tegemist **ajutise ja/või teisaldatava ettevõttega.**

* **Ajutise jaemüügi/ toitlustamise puhul:**
	+ toidu müük või valmistamine kestab mitte rohkem kui 3 kuud;
	+ ettevõte tegeleb jaemüügiga vaid ühel müügialal;
	+ majandustegevusteade esitatakse iga ürituse (avalikud üritus, laat, turg, mess, festival jm) kohta eraldi;
	+ majandustegevusteate esitamisel märgitakse teatisele tegevuse alustamise ning lõpetamise kuupäevad;
	+ toidukäitlejal ei ole kohustust teavitada VTAd tegevuse lõpetamisest.
* **Teisaldatava jaemüügi/ toitlustamise puhul:**
	+ on tegemist mistahes liigutatava (kokku pandav, lahti võetav, ühest kohast teise viidav) käitlemisüksusega või seadega (müügivagun, järelhaagis, telkkatus jm);
	+ teavitatakse VTAd ettevõtte juriidilise aadressi järgi üks kord tegevuse alustamisel;
	+ peab taotlusele märkima ainult tegutsemise alguse kuupäeva;
	+ teavitada tuleb igast käitlemisüksusest või seadmest eraldi (nt. kui toidukäitlejal on 3 müügiletti, siis tuleb teavitada tuleb igast müügiletist eraldi ehk esitada 3 majandustegevusteadet);
	+ majandustegevusteate esitamisega on teavitamise kohustus täidetud ning ei pea enam teavitama igast üritusest eraldi, kuhu plaanitakse oma teisaldatava üksusega minna;
	+ on toidukätlejal kohustus teavitada VTAd tegevuse lõpetamisest esitades teatise (majandustegevusteade või vabas vormis esitatud allkirjastatud teatis).

**Igal toidukäitlejal tuleb koostada enesekontrolliplaan ning seda tuleb hoida kättesaadavana igal üritusel, millest osa võetakse.** VTA veebilehelt on leitavad juhendmaterjalid [enesekontrolliplaani koostamiseks](http://www.vet.agri.ee/?op=body&id=731) (sh [täidetav väliürituste enesekontrolliplaani näidis](https://vet.agri.ee/static/body/files/2939.V%EF%BF%BDli%EF%BF%BDrituste%20enesekontrolliplaani%20n%EF%BF%BDidis%20toiduk%EF%BF%BDitlejatele%20%28t%EF%BF%BDidetav%20versioon%29.docx) toidukäitlejatele).

**NB!**

* Kui laadal soovitakse müüa oma kodus valmistatud toitu, tuleb lisaks eelnevale esitada VTA-le veel üks majandustegevusteade [eraelamus toidu käitlemise](https://vet.agri.ee/?op=body&id=689) kohta.
* Majandustegevusteadet ei pea esitama juhul, kui toitu pakub **eraisik** ühe korra näiteks mõnel heategevusüritusel, kogukonda, kooli või lasteaiaperet ühendaval laadal. Teisisõnu sel juhul, kui ürituse eesmärgiks pole eeskätt tulu saamine, vaid kogukonna ühteliitmine.